Diari Oficial de la Generalitat Valenciana


Sumari del DOGV 5515, del 18-05-2007 (2007/6342)

Normes sobre blasons, etiqueta i formulari de les Corts Valencianes
-------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2007/04/02/(1)/dof/vci/html**

### Dades del document

Número de DOGV
:   5515

Data del DOGV
:   18-05-2007

Secció del DOGV
:   I. DISPOSICIONS GENERALS

Número del document
:   2007/6342


Data del document
:   02-04-2007

Organisme emissor
:   Corts Valencianes

Tipus de document
:   Acord

Anàlisi jurídica

 Descriptors 

:   * Corts Valencianes
    * heràldica
    * reglament parlamentari
    * legislació
    * Parlament regional
    * bandera

Juan Manuel Cabot Saval, secretari primer de les Corts  
CERTIFIQUE que la Mesa de les Corts Valencianes, oïda la Junta de Síndics, en la reunió del dia 9 de març de 1983, adoptà la normativa següent sobre els blasons, etiqueta i formulari de les Corts Valencianes que acompanya el Reglament de les Corts:  
"ANNEX  
Normes sobre blasons, etiqueta  
i formulari de les Corts Valencianes   
CAPÍTOL I  
De la simbologia heràldica de les Corts  
Article 1   
L'escut de les Corts serà el mateix timbre heràldic de la Generalitat Valenciana, junt amb el qual podran usar també els emblemes dels seus tres braços tradicionals ?militar, eclesiàstic i reial?, constituïts, respectivament, per les targes o rodelles amb les imatges de Sant Jordi, la Verge Maria i l'Àngel Custodi.  
Com a símbol de la inviolabilitat de les Corts, aquestes tindran també la prerrogativa tradicional de posar, en el lloc on sien celebrades les sessions, un porter amb maça d'argent, el qual dependrà del President.   
CAPÍTOL II  
Del tractament dels membres de les Corts Valencianes  
Article 2   
Els membres de les Corts Valencianes tindran el tractament següent:  
1. El President, el de Molt Excel·lent.  
2. Els Vice-Presidents, el d'Excel·lent.  
3. Els altres membres de la Mesa, el d'Espectable.  
4. Els Diputats, sien o no Síndics dels Grups Parlamentaris, el d'Il·lustre.  
5. El Lletrat Major, el d'Honrat.  
CAPÍTOL III  
Del formulari usual de les Corts Valencianes  
Article 3  
Els juraments o promeses, que caldrà fer en les Corts Valencianes, seran prestats a peu dret i d'acord amb la fórmula següent:  
«Jo (expressió del nom) jure (o promet) que aitant com tindré el càrrec de (expressió del càrrec) acataré la Constitució i l'Estatut d'Autonomia, sense engany, i guardaré fidelitat a la Generalitat Valenciana.»  
En cas de jurament, s'afegirà: «Sí, Déu m'ajut i aquests Sants Evangelis de Déu.» Aquesta darrera fórmula serà pronunciada amb la mà sobre un Evangeli obert.  
Article 4  
Les fórmules orals en les sessions de les Corts Valencianes seran les següents:  
1. Per a l'obertura d'un període de sessions, el President pronunciarà la fórmula: «La Presidència accepta l'oferta de servei de les Corts i declara obert el període de sessions».  
Normes sobre blasons, etiqueta i formulari de les Corts Valencianes. [2007/6342]Les Corts2. Per a la clausura d'un període de sessions, el President pronunciarà la fórmula: «La Presidència regracia molt a les Corts el servei prestat en l'actual període de sessions i el declara clos».  
3. Per a l'obertura d'una sessió la fórmula serà: «És oberta la sessió».  
4. Per a la clausura d'una sessió, la fórmula serà: «És closa la sessió».  
5. Per a declarar l'admissibilitat d'un escrit o petició adreçat a la Mesa, en els casos de l'article 27 (actual article 34) del Reglament de les Corts Valencianes, supòsits cinqué i sisé, i altres de semblats, la fórumula serà: «Plau a la Mesa».  
6. Per a declarar la inadmissibilitat, en els mateixos casos, la fórmula serà: «La Mesa no accedeix».  
7. La fórmula de discrepança, d'un Grup Parlamentari o un Diputat, d'una decisió adoptada per la Mesa i consegüent petició de reconsideració, en el cas contemplat per l'article 27 (actual article 34), número 2, del Reglament de les Corts Valencianes i altres semblants, serà: «Persevera el Grup (o el Diputat)».  
8. En el mateix cas, si després de la reconsideració la Mesa es manté en la mateixa decisió, ho expressarà amb la fórmula: «Persevera la Mesa».  
Si en el mateix cas, la Mesa modifica la decisió, podrà expressar-ho, bé amb les fórmules dels números 5 o 6 d'aquest article, si fan cas, o bé respondre sense subjecció al formulari.  
9. Per donar la paraula a un orador, la fórmula serà: «Té la paraula el senyor (expressió del tractament i del nom o càrrec)».   
10. Quan, d'acord amb l'article 62 (actual article 68) del Reglament de les Corts Valencianes, el President adverteix un orador de l'acabament del temps, podrà emprar la fórmula: «Primera (o segona) indicació a l'orador, perquè concloga».   
11. Per retirar la paraula a l'orador, la fórmula serà: «Retirada la paraula a l'orador».   
12. Per cridar a la qüestió un orador, la fórmula serà: «Primera (o segona) crida a la qüestió». La tercera vegada, d'acord amb l'article 102 del Reglament de les Corts Valencianes, li serà retirada la paraula d'acord amb la fórmula del número anterior.   
13. Per cridar a l'ordre un orador, d'acord amb l'article 97 (actual article 104) del Reglament de les Corts Valencianes, la fórmula serà: «Primera (o segona) crida a l'ordre». La segona vegada es podrà afegir, d'acord amb el mateix article: «Queda advertit de la possibilitat d'una tercera crida». I la tercera vegada, d'acord amb el mateix article, li serà retirada la paraula amb la fórmula del nùmero 11 del present article, a la qual, en cas de la sanció prevista en el número 1 del citat article 97 (actual article 104), s'afegirà la frase amb la sanció del Reglament.   
14. Per cridar a l'ordre la Cambra, en el cas de l'article 62 (actual article 68), número 3, del Reglament de les Corts Valencianes, la fórmula serà: «Crida a l'ordre a la Cambra».   
15. Per cridar a l'ordre el públic, en el cas del mateix article, la fórmula serà: «Crida a l'ordre al públic».   
Els casos dels articles 98 a 100 (actuals articles 105 a 107) del Reglament de les Corts Valencianes no són subjectes a formulari.   
Article 5   
Com a fórmules escrites, en la documentació de les Corts Valencianes seran usuals les següents:  
1. Els escrits adreçats al President seran encapçalats per la fórmula inical: Senyor Molt Excel·lent.  
2. Els edictes i anuncis públics fets per la Presidència de les Corts seran encapçalats per la tradicional fórmula inicial: Ara ojats que us fan a saber de part del Molt Excel·lent Senyor.  
3. Les fórmules expressades en els dos números precedents seran també d'aplicació en la documentació relativa als altres òrgans de les Corts, si bé amb la deguda adaptació dels tractaments.   
4. Podran també ser usades en la documentació de les Corts les fórmules exposades en l'article anterior, sempre i quan resulten adequades al cas.   
Article 6  
L'ús inadequat, erroni o defectuós de les fórmules establertes en aquestes normes no invalida per ell mateix els actes en els quals són contingudes.  
Palau de la Generalitat, València, 9 de març de 1983. El president: Antoni García i Miralles. El secretari primer: .Francisco Javier Sanz Fernández".  
Així mateix CERTIFIQUE que les referències a l'articulat del Reglament que figuren en el text d'aquesta normativa han estat actualitzades perquè concorden amb el nou Reglament.  
I perquè conste i en tinga efectes expedesc la certificació següent a Valencia, a dos d'abril de dos mil set.


Còpia Permalink ELI